  Туспуктэм: vk.com (Константин Бельтюков) Наталия Сильвестрова 0+ 24-тӥ инвожое Юкаменск ёросысь Ёжгуртын егитъёслэн «ЕжГурт Мото – 2023» элькун фестивальзы ортчоз. Со улсын радъяськись одӥгез тужгес яркытэз ужрад - момтоблокъёсын ворттылон. Со сярысь ёрослэн тӧроез Константин Бельтюков «ВКонтакте» мерлыко вотэсысь бамаз ивортӥз. Мотоблокен ворттылонэ 18 арессэс ортчем пиосмуртъёс но нылмуртъёс пыриськыны быгато. Сюрес вылын кӧня ке ужъёст ыбыдэтоно луоз, кылсярысь, коръёсты но тюкъёсты уробое тырон, ыбылӥськон но мукетыз. Котькуд пыриськись диплом но кизер эстӥськон басьтоз, нош валтӥсь кузьым - мотоблок.  Озьы ик фестиваль улсын егитъёслэн командаоссы куспын «Сельский Раз-Гуляй» но нылмуртъёс пӧлын «АвтоЛеди-2023» вожвылъяськонъёс ортчозы. Фестиваль адямиосты гурт улонэн тодматон, таланто но кичӧлтӥсь егитъёсты шараян, гурт туризмез азьланьтон понна ортчытӥське    Вань куноосты пыжиськемен но сюкасен пумиталозы. Фестивальын соос понна адӟытонъёс но вузаськонъёс, атракционъёс, сиськон интыос, туспуктон инты, интерактивной площадкаос ужалозы. Мылкыд карисьёс пӧртэм мастер-классъёсы пыриськыны быгатозы. Фестивальлэн радлыкеныз но вожвылъяськонлэн куронъёсыныз чӧлсконпусъя тодматскыны луоз. Тодэ вайытом, поръёслэн «Семык» элькун шулдыръяськонзы туэ Алнаш ёросын ортчоз. Тегъёс: фестиваль егитъёс Юкаменск Удмуртия  